แฟนผมมีประจำเดือนมาแค่ 2 วันแล้วมาก่อน 1 อาทิตย์ และผมไปศึกษามาว่ามันคือ ( เลือดล้างหน้าเด็ก ) แต่ที่ผมสงสัยคือ ผมมีเพศสัมพันธ์กับแฟนหลังประจำเดือนหมด 1 วัน และใส่ถุงยาง แล้วผมไปศึกษามาอีกว่า ถ้ามีเพศสัมพันธ์กับแฟนหลังประจำเดือนหมด 1 วัน คือระยะปลอดภัย แต่ทำไมยังมีเลือดล้างหน้าเด็กครับ หรือฮอร์โมนขึ้นลงครับ
สวัสดีค่ะ ระยะปลอดภัยดังกล่าวมาคือประมาณ 7 วันหลังเริ่มมีประจำเดือน แต่อย่างไรก็ตามไม่แนะนำให้นับวันเพื่อคุมกำเนิด เพราะโอกาสผิดพลาดได้สูง โดยเฉพาะอย่างยิ่งถ้าประจำเดือนมาไม่สม่ำเสมออยู่แล้วแต่หากใส่ถุงยางอนามัยตลอดการมีเพศสัมพันธ์ก็มีโอกาสตั้งครรภ์ได้น้อยมากๆค่ะเลือดล้างหน้าเด็ก คืออาการที่มีเลือดออกมาจากช่องคลอดแบบกระปริบกระปรอยแต่ไม่ใช่ประจำเดือน เป็นอาการที่เกิดขึ้นกับผู้หญิงที่เพิ่งเริ่มตั้งครรภ์ ส่วนใหญ่แล้วมักจะเกิดขึ้น 10-14 วัน หลังจากการปฏิสนธิ ซึ่งอาจทำให้เข้าใจผิดว่าเป็นประจำเดือนได้ โดยเลือดล้างหน้าเด็กมักมีอาการเพียง 1-2 วันเท่านั้นการมีเลือดออกจากช่องคลอดดังกล่าวมานั้น ไม่ได้ใช้ยืนยันการตั้งครรภ์ และอาจจะไม่ใช่เลือดล้างหน้าเด็ก แนะนำยืนยันการตั้งครรภ์ด้วยการตรวจปัสสาวะดูการตั้งครรภ์ ให้ผลบวกได้ 10-14 วันหลังปฏิสนธิ ถ้าไม่แน่ใจ ให้ไปยืนยันที่รพ.อีกครั้งค่ะ